Ragnar Anker Nilsen og Arne Grenager arkitekter

Ragnar Anker Nilsen og Arne Grenager arkitekter var et firma innen arkitektur som ble etablert i januar 1946 på Bragernes i Drammen av Ragnar Anker Nilsen og Arne Grenager.

Historie 
Det begynte med Forsikringsselskapet Norges gård i Nedre Strandgate 3 på Bragernes, som sto ferdig i 1954. Norgegården ble oppført i etterkrigsmodernisme og er ansett å være av høy verneverdi. Bygningen er en del av kvartalet som inneholder kjøpesenteret, Magasinet Drammen og Drammens Børs. 

På hjørnet av Nedre Storgate og Amtmann Bloms gate like ved Bragernes torg sto de bak konstuksjonen av Werringgården i Nedre Storgate 3, som sto ferdig i 1957. Bygningen som går over 5 etasjer har et ulvareal på 2624 kvadratmeter, første etasje benyttes til handelsvirksomhet, på taket er det terrasser og de resterende etasjene benyttes som kontorer og undervisning. Byggherren var Knut Waldemar Werring (1910-1973) som tok i bruk lokalene for å huse Bragernes Apotek(også kjent som Løven). Knut overtok i 1943 apoteket fra sin far Waldemar Werring (1880-1943), som igjen hadde overtatt etter sin far, Carl Oscar Werring (1845-1920), som kjøpte det i 1874 fra Morten Stillesen. Etter Knuts død har apoteket vært i fleres eie og i 2002 flyttet det til nye lokaler i Emil Jensen-gården. Tre år senere hadde Nilsen og Grenager ferdigstilt Drammens Håndverk- og Industriforenings forretningsgård på hjørnet av Schwenckegata og Nedre Torggate. 

I 1968 ble Drammens Sparebanks bygning på Bragernes Torg 11, tegnet av arkitekt Niels Stockfleth Darre Eckhoff revet etter at arkitektene ikke hadde fått gehør for å restaurere det gamle bankbygget. Nilsen og Grenager tegnet da det nye bankbygget «Sparebankhuset» som den gang var svært moderne med integrerte IT løsninger. Byggherren var Drammens Sparebank i samarbeid med Lier Sparebank. Den nye bankbygningen ble innviet i august 1969. Byggetrinn nr to ble fullført i 1977, gulvarealet var da i overkant av 5000 kvadratmeter.

Neste prosjet var «Skogerbygget» som de utførte for Skoger Sparebank, der det var lagdt inn et ønske om et dominerende punkthus ved enden av Bybrua på Strømsø. Her var oppgaven en helt annen enn tidligere. Det skulle være en frittliggende bygning uten annen støtte enn seg selv. vis vis Central Hotel og Jernbanestasjonen. Her var oppgaven en helt annen enn tidligere. Det skulle være en frittliggende bygning uten annen støtte enn seg selv. Bygget ble innviet i 1962 og resultatet ble et tietasjers rektangulært tårn på 33 meter med en gulvflate på 5100 kvadratmeter. Bygget har siden blitt utvidet og ominnredet en rekke ganger, første gang i 1970 deretter i 1978, 1983 og 1988. Bygningen ble i 2000 solgt til Ticon Eiendom AS som omdøpte bygget til «Ticonbygget» I 2013 ble en utvidelse på plan to og tre langs bybrua utført, noe som resulterte i over tusen nye kvadratmeter.

Utvalgte bygninger og prosjekter  
 «Tyri Fabrikker» på Strømsø. Her var oppgaven å skape et fabrikkanlegg for produksjon av margarin og lys, som ikke krevet stor høyde for svære maskiner. Det hele ble derfor utfoldet i bredden i et stort kvadratisk produksjonsareal med fasade mot Knoffsgate. Tyri Fabrikker holdt til i bygningen fra 1948 til 1971, deretter overtok Aktuell Elektriske, 1. september 1994 ble det bygget om til Maxi Kjøpesenter og 19. mars 2015 ble navnet endret til Strømsø senter etter en omfattende restaurering.
 «Norgegården» i Nedre Strandgate 3 på Bragernes, dette ble ferdigstilt i 1957.
 «Werringgården» på hjørnet av Nedre Storgate og Amtmann Bloms gate, dette ble ferdigstilt i 1954.
 «Håndverkergården» på hjørnet av Schwenckegata og Nedre Torggate, ferdigstilt i 1960.
 «Drammen Trygdekasse på Grev Wedels plass» som sto ferdig i 1965, gården ble revet i 2020 og boliger ble oppført på samme sted.
 «Drammens Sparebanks filial i Vårveien» på Åssiden ble ferdigstilt i 1958.
 «Emil Jensen gården» på Bragernes torg 12 er en handelsgård  på fire etasjer som ble ferdigstilt i 1959.
 «Torghallen» på Bragernes torg 4, ferdig i 1965.
 «Drammens Sparebanks gamle gård» I 1952-54 hadde Nilsen og Grenager foretatt en meget omfattende ombygging og ominnredning av Drammens Sparebanks gamle gård fra 1868.
 Globusgården på Torgeir Vraas plass 1 til 3 på Strømsø. Gården ble oppført for A/S Globusgården i tre trinn der første trinn sto ferdig i 1963, deretter i 1967 sto resten ferdig. Gården er ansett å være av svært høy verneverdi, men er ikke fredet.

 Skogerbygget på Strømsø torg 9, var det neste prosjet som de utførte for A/S Bankgården/Skoger Sparebank, der det var lagdt inn et ønske om et dominerende punkthus ved enden av Bybrua på Strømsø. Her var oppgaven en helt annen enn tidligere. Det skulle være en frittliggende bygning uten annen støtte enn seg selv. Det ble bygget slik at folk kunne bevege seg lett fra gateplan inn i og gjennom bygget, noe som gjenspeiler byplanidealer fra svensk og hollandsk arkitektur på 1950-tallet. Bygget er også et visuelt signal som ses fra begge torgene og knytter Strømsø og Bragernes sammen samtidig som det er et lett synlig landemerke fra langt hold og orienteringspunkt for biltrafikken. Innføringen av Skistadbygget og Skogerbygget som orienteringselementer var en del av Pihls byplangrep. Det ble innviet i 1962 og resultatet ble et tietasjers rektangulært tårn på 33 meter med en gulvflate på 5100 kvadratmeter. I tillegg til banken ble det plass til 30 leietakere. Bygget har siden blitt utvidet og ominnredet en rekke ganger, første gang i 1970 deretter i 1978, 1983 og 1988. Bygningen ble i 2000 solgt til Ticon Eiendom AS som omdøpte bygget til Ticonbygget I 2013 ble en utvidelse på plan to og tre langs bybrua utført, noe som resulterte i over tusen nye kvadratmeter. I 2020 ble det siste renovasjonsprosjektet «Ticonbygget 2.0» fullført, med integrerte solceller i veggene.
 «Strømsø gamlehjem»  (Strømsø Bo- og Servicesenter) i Knoffs gate 22, ferdig 1954.

Referanser 

Norske arkitektfirmaer
Næringsliv i Drammen
Selskaper etablert i 1946